wannaphong/clean_thaiwikipedia huggingface dataset:
# ซันตาโมนิกาเดกลีอาโกสตินิอานี
โบสถ์น้อยแห่งซันตาโมนิกาเดกลีอาโกสตินิอานี (,) เป็นโบสถ์เกียรตินาม (titular church) ของคณะออกัสติเนียนที่โรมตอนกลาง ซึ่งอยู่ทางใต้ของนครรัฐวาติกัน สร้างขึ้นในคริสต์ศตวรรษที่ 20 ซึ่งอุทิศแด่นักบุญโมนิกา

 ประวัติ 

ซันตาโมนิกาได้รับการออกแบบโดยจูเซปเป โมโมและสร้างแล้วเสร็จใน ค.ศ. 1941 ที่นี่ให้บริการแก่นักบวชคณะออกัสติเนียนที่ทำงานในวิทยาลัยนานาชาติของชุมชน รวมไปถึงกูเรียสามัญด้วย

เมื่อวันที่ 30 กันยายน ค.ศ. 2023 โบสถ์น้อยนี้กลายเป็นโบสถ์เกียรตินามที่ประจำการโดยคาร์ดินัล-ดีกัน โรเบิร์ต พรีโวสต์ทำหน้าที่เป็นคาร์ดินัล-ผู้พิทักษ์ จนกระทั่งได้รับการเลื่อนสถานะเป็นพระสันตะปาปาในฐานะ สมเด็จพระสันตะปาปาเลโอที่ 14 ใน ค.ศ. 2025 พรีโวสต์ยังได้รับแต่งตั้งเป็นบาทหลวงในโบสถ์แห่งนี้เมื่อวันที่ 19 มิถุนายน ค.ศ. 1982 โบสถ์น้อยนี้ยังมีภาพโมเสกโดยมาร์โก รุปนิก
# เจฟฟ์ คอบบ์
เจฟฟรีย์ คอบบ์ (Jeffrey Cobb) หรือที่รู้จักในชื่อบนสังเวียนว่า เจฟฟ์ คอบบ์ (Jeff Cobb) เป็นนักมวยปล้ำอาชีพชาวอเมริกันและอดีตนักมวยปล้ำสมัครเล่น ปัจจุบันเขาเซ็นสัญญากับ WWE

ชีวิตส่วนตัวและอาชีพนักมวยปล้ำสมัครเล่น
คอบบ์เกิดเมื่อวันที่ 11 กรกฎาคม 1982 ที่เมืองโฮโนลูลู รัฐฮาวาย สหรัฐอเมริกา เขาเป็นลูกหลานชาวฟิลิปปินส์และเติบโตในกวม ในฐานะนักมวยปล้ำสมัครเล่น เขาเป็นตัวแทนของกวมในการแข่งขันกีฬาโอลิมปิกฤดูร้อนปี 2004 ที่กรุงเอเธนส์ ประเทศกรีซ

อาชีพนักมวยปล้ำอาชีพ
คอบบ์เริ่มต้นอาชีพนักมวยปล้ำอาชีพในปี 2009   เขาเคยปล้ำในหลายสมาคมทั่วโลก รวมถึง Lucha Underground (ในชื่อ Matanza Cueto)  , Ring of Honor (ROH), Pro Wrestling Guerrilla (PWG), All Elite Wrestling (AEW) และ New Japan Pro-Wrestling (NJPW)

ในปี 2025 คอบบ์ได้เข้าร่วม WWE และปรากฏตัวในแบรนด์ SmackDown เขาเป็นสมาชิกของกลุ่ม The Bloodline ร่วมกับ Solo Sikoa, Tama Tonga, Tonga Loa และ Jacob Fatu

สไตล์การปล้ำ
คอบบ์มีสไตล์การปล้ำที่ผสมผสานระหว่างพละกำลังและเทคนิค เขาใช้ท่าไม้ตายที่โดดเด่น เช่น "Tour of the Islands" ซึ่งเป็นท่า spinning scoop powerslam และ "Wrath of the Gods" ในช่วงที่ปล้ำใน Lucha Underground

ผลงานแชมป์รางวัล
AAW Professional Wrestling
AAW Tag Team Championship (1 time) – with David Starr and Eddie Kingston
Action Zone Wrestling
AZW Heavyweight Championship (3 times)
All Pro Wrestling
APW Universal Heavyweight Championship (1 time)
 Young Lions Cup (2012)
Big Time Wrestling
BTW Tag Team Championships (1 time) – with Kimo
Cape Championship Wrestling
CCW Tag Team Championship (1 time) – with Blaster
Filipino Pro Wrestling
FPW Championship (1 time)
Fighting Spirit Pro
FSP Championship (1 time)
Lucha Underground
Lucha Underground Championship (1 time)
Aztec Warfare II
New Japan Pro-Wrestling
IWGP Tag Team Championship (3 times) – with Great-O-Khan (2) and Callum Newman (1) 
 NEVER Openweight Championship (1 time)
 NJPW World Television Championship (1 time)
Premier Wrestling
Premier Heavyweight Championship (2 time)
Pro Wrestling Guerrilla
PWG World Championship (1 time)
PWG World Tag Team Championship (1 time) – with Matt Riddle
Battle of Los Angeles (2018)
Wrestling For Charity
Mission City Cup (2012)
Pro Wrestling Illustrated
Ranked No. 23 of the top 500 singles wrestlers in the PWI 500 in 2019
Ring of Honor
Move of the Year (2018) for Tour of the Islands
ROH World Television Championship (1 time)
Ring Warriors
Ring Warriors Grand Championship (1 time)
Ring Warriors Grand Title Tournament (2018)
Tokyo Sports
Best Tag Team Award (2022) – with Great-O-Khan
# การเลือกตั้งสันตะปาปา ค.ศ. 1061
การเลือกตั้งสันตะปาปา ค.ศ. 1061 จัดขึ้นในวันที่ 30 กันยายน ค.ศ. 1061 ที่ซันปีแยโตรอินวิงโกลี ("นักบุญเปโตรผู้ถูกล่ามโซ่") ในโรม หลังการสิ้นพระชนม์ของพระสันตะปาปานิโคลัสที่ 2 ตามสารตราอินโนมิเนโดมินีของนิโคลัสที่ 2 คาร์ดินัลบิชอปเป็นผู้มีสิทธิเลือกตั้งสันตะปาปาเพียงผู้เดียวเป็นครั้งแรกในประวัติศาสตร์โรมันคาทอลิก บิชอปอันเซลโม เด บัจโจแห่งลุกกา ผู้ที่มิใช่คาร์ดินัลและหนึ่งในผู้ก่อตั้งปาตาเรียVincent, Martin Richardson. 1896. The Age of Hildebrand. Christian Literature Co. p. 50. ได้รับเลือกเป็นสมเด็จพระสันตะปาปาอเล็กซานเดอร์ที่ 2 และสวมมงกุฏตอนกลางคืนของวันที่ 1 ตุลาคม ค.ศ. 1061 ในมหาวิหารซันปีแยโตรอินวิงโกลี เนื่องจากการคัดค้านการเลือกตั้งทำให้ไม่สามารถทำพิธีสวมมงกุฎในมหาวิหารนักบุญเปโตรได้

รายละเอียด
thumb|left|กำแพงอิฐส่วนนอกของมุขโค้งด้านสกัดที่ซันปีแยโตรอินวิงโกลี ถือเป็นหนึ่งในส่วนที่เก่าที่สุดของโบสถ์แห่งนี้ และอาจดูคล้ายกันในช่วงคริสต์ศตวรรษที่ 11
อันเซลโมได้รับการสนับสนุนจากคาร์ดินัลฮิลเดอบันด์ เพื่อนของเขาผู้เป็นแรงขับเคลื่อนเบื้องหลังการประกาศใช้อินโนมิเนโดมินี และสมเด็จพระสันตะปาปาเกรกอรีที่ 7 ในอนาคต, ก็อดเฟรย์ที่ 3 ดยุกแห่งลอแรนตอนล่าง กับกองกำลังชาวนอร์มันของรอแบร์ กิสการ์ ปรากฏตรงที่เลือกตั้ง เพื่อปฏิบัติตามคำรับประกันความปลอดภัยที่กิสการ์ได้ทำไว้กับนิโคลัสที่ 2 เมื่อได้รับแต่งตั้งเป็นดยุกแห่งอาปูเลียและคาลาเบรียMorris, Colin. 1989. The Papal Monarchy: The Western Church from 1050 to 1250. Oxford University Press. . p. 94. แม้ว่าอันเซลโมเป็นที่รู้จักและได้รับความเคารพในราชสำนักเยอรมัน จักรพรรดิโรมันอันศักดิ์สิทธิ์ทรงไม่ยินยอมให้มีการเลือกตั้งLevillain, Philippe. 2002. The Papacy: An Encyclopedia. Routledge. .

คาร์ดินัลที่ได้รับเลือก
ใน ค.ศ. 1061 มีคาร์ดินัล-บิชอป 6 รูป:Reconstruction based on Hans-Walter Klewitz, Reformpapsttum und Kardinalkolleg, Darmstadt 1957, p. 115-118; and Rudolf Hüls, Kardinäle, Klerus und Kirchen Roms: 1049-1130, Tübingen 1977, p. 88 ff.

 ผู้ได้รับเลือก สัญชาติ ตำแหน่ง ได้รับเลื่อน ผู้ยกสถานะ หมายเหตุโบนิฟาซิโอ, O.S.B.อาปูเลียคาร์ดินัล-บิชอปแห่งอัลบาโนก่อน ค.ศ. 1054เลโอที่ 9ปีเอโตรคาร์ดินัล-บิชอปแห่งตุสกูลุมก่อน ค.ศ. 1057วิกตอร์ที่ 2โจวันนีคาร์ดินัล-บิชอปแห่งโปร์ตู1057สตีเฟนที่ 9ปีเอโตร ดาเมียน, O.S.B.Cam.ราเวนนาคาร์ดินัล-บิชอปแห่งออสเตีย30 พฤศจิกายน 1057สตีเฟนที่ 9นักปราชญ์แห่งคริสตจักรในอนาคตเบร์นาร์โด ดา เบเนเวนโต, O.S.B.Cas.เบเนเวนโตคาร์ดินัล-บิชอปแห่งปาเลสตรินา1061นิโคลัสที่ 2ไมนาร์โดแห่งปมอโปซา, O.S.B.Cas.อิตาลีคาร์ดินัล-บิชอปแห่งกันดิดาพฤษภาคม 1061นิโคลัสที่ 2
# กลุ่มภาษาโปนเปอิก
โปนเปอิก บางครั้งเขียนเป็น โปนาเปอิก เป็นกลุ่มย่อยในสาขาชูกิก–โปนเปอิกของกลุ่มภาษาไมโครนีเชียจากตระกูลภาษาออสโตรนีเซียน ผู้พูดภาษานี้โดยหลักอยู่ในรัฐโปนเปย์ของประเทศไมโครนีเชีย

ภาษา
โมกีลีซ
ปีเงลาปีซ
โปนเปย์
งาตีกีซ

สัทวิทยา

+ รีเฟล็กซ์โปนเปอิกดั้งเดิมในเสียงพยัญชนะโอเชียนิกดั้งเดิม โอเชียนิกดั้งเดิม *p  *t  *k   *s, *nj  *ns, *j  *j  *mp  *mp, *ŋp  *nt, *nd  *ŋk  *m   *m, *ŋm  *n  *ɲ  *ŋ  *w  *y  *d,R  *l ไมโครนีเชียดั้งเดิม *f  *t  *k  *T  *s  *S  *Z  *p  *pʷ  *c  *x  *m   *mʷ  *n  *ɲ  *ŋ  *w  *y  *r  *l ชูกิก-โปนเปอิกดั้งเดิม *f  *t  *k  *j  *t  *t  *∅  *p  *pʷ  *c  *∅,r3  *m   *mʷ  *n  *ɲ  *ŋ  *w  *y  *r  *l โปนเปย์ดั้งเดิม  *p, ∅2  *j,∅1{_i,u,e4}  *k  *j  *t̻  *t̻  *∅  *p1   *pʷ  *c  *∅,r3  *m  *mʷ  *n   *∅,n{high V_}  *ŋ  *w  *y  *r  *l
1 ในกลุ่มภาษาโปนเปย์ geminate obstruents ถือเป็น homorganic nasal-obstruent clusters
2 มักอยู่ก่อนเสียง 
3 ก่อนเสียง 
4 รีเฟล็กซ์ *∅ เป็นครั้งคราวก่อนหน้าไมโครนีเชียดั้งเดิม *e

คำศัพท์ที่สร้างใหม่
+ คำศัพท์โปนเปย์ดั้งเดิมที่สร้างขึ้นใหม่  โปนเปอิกดั้งเดิม แปลไทย รีเฟล็กซ์ภาษาสมัยใหม่ *cana-k,cana-ko  แขวน  PON , MOK  *palia  วันมะรืน  PON , MOK  *payipayi  เม่นทะเล  PON , MOK  *wara  คอ   PON  'คอของเขา/เธอ', MOK
# แซมยอดตำรวจดับเพลิง
แซมยอดตำรวจดับเพลิง  เป็นภาพยนตร์ชุดแอนิเมชันสำหรับเด็กทางโทรทัศน์สัญชาติอังกฤษ โดยมีตำรวจดับเพลิงคนหนึ่งที่ชื่อว่าแซม รวมทั้งเพื่อนนักผจญเพลิงของเขา และชาวบ้านผู้อยู่อาศัยในหมู่บ้านชนบทเวลส์แห่งหนึ่ง ออกอากาศครั้งแรกเมื่อเดือนพฤศจิกายน ค.ศ. 1987 ทางช่อง S4C และยังเคยมีการออกอากาศในประเทศต่างๆ กว่า 155 ประเทศทั่วโลก
# วัดบางขุนไทร
วัดบางขุนไทร เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางขุนไทร อำเภอบ้านแหลม จังหวัดเพชรบุรี ที่ดินตั้งวัดมีเนื้อที่ 21 ไร่ 3 งาน 24 ตารางวา มีธรณีสงฆ์จำนวน 15 ไร่ 56 ตารางวา โฉนดที่ดินเลขที่ 13647 และ 11464

วัดบางขุนไทรตั้งวัดเมื่อ พ.ศ. 2423 ชื่อวัดตั้งตามหมู่บ้านซึ่งสันนิษฐานว่า ผู้นำในการพัฒนาและสร้างความเจริญ มีฐานันดรศักดิ์ชั้นขุน วัดสร้างขึ้นเมื่อใดไม่ปรากฏหลักฐานแน่ชัด แต่เล่ากันว่ามีพระธุดงค์ชื่อหลวงพ่อโทนมาปักกลดที่นี่ ชาวบ้านมีจิตศรัทธาจึงสร้างกุฏิถวาย ตัวหนังสือใต้พระประธานอุโบสถหลังเก่า ระบุว่า "ข้าพเจ้าจึงแจง ผัวอำแดงปุยภรรยา เป็นผู้สร้างในพระศาสนา ร.ศ. 118" วัดได้รับพระราชทานวิสุงคามสีมาเมื่อวันที่ 24 มิถุนายน พ.ศ. 2522 ด้านการศึกษา มีโรงเรียนพระปริยัติธรรมแผนกธรรม เปิดสอนเมื่อ พ.ศ.2500 ศูนย์ศึกษาพระพุทธศาสนาวันอาทิตย์ เปิดสอนเมื่อ พ.ศ. 2540 ศูนย์อบรมเด็กก่อนเกณฑ์ในวัด เปิดสอนเมื่อ พ.ศ. 2536

อาคารเสนาสนะประกอบด้วยอุโบสถกว้าง 21 เมตร ยาว 7 เมตร สร้างเมื่อ พ.ศ. 2516 เป็นอาคารคอนกรีตเสริมเหล็ก กุฏิสงฆ์ จำนวน 4 หลัง เป็นอาคารไม้ 2 หลัง ครึ่งตึกครึ่งไม้ 2 หลัง ศาลาการเปรียญกว้าง 21 เมตร ยาว 7 เมตร สร้างเมื่อ พ.ศ. 2526 เป็นอาคารคอนกรีตเสริมเหล็ก หอสวดมนต์ กว้าง 12 เมตร ยาว 7 เมตร สร้างเมื่อ พ.ศ. 2526  ศาลาอเนกประสงค์ กว้าง 22 เมตร ยาว 8 เมตร สร้างเมื่อ พ.ศ. 2536 เป็นอาคารคอนกรีตเสริมเหล็ก ศาลาบำเพ็ญกุศล สร้างด้วยไม้ 2 หลัง ปูชนียวัตถุมีพระประธานทรงเครื่อง สมัยรัตนโกสินทร์ สร้างเมื่อ ร.ศ. 118 พระพุทธรูปปางบำเพ็ญทุกรกิริยา สร้างเมื่อ พ.ศ. 2476 พระพุทธรูปปางเสด็จโปรดสัตว์ สร้างเมื่อ พ.ศ. 2472 พระพุทธบาทจำลอง สร้างเมื่อ พ.ศ. 2467 และพระเทวาดีดพิณ สร้างเมื่อ พ.ศ. 2467
# สมเด็จพระสันตะปาปาเลโอที่ 1
สมเด็จพระสันตะปาปาเลโอที่ 1  (ราว ค.ศ. 391 – 10 พฤศจิกายน ค.ศ. 461)หรือที่รู้จักในนาม นักบุญเลโอมหาสมณะ เป็นบิชอปแห่งโรม ตั้งแต่ 29 กันยายน ค.ศ. 440 จนกระทั่งสิ้นพระชนม์ในวันที่ 10 พฤศจิกายน ค.ศ. 461 พระองค์เป็นพระสันตะปาปาพระองค์แรกในสามพระองค์ที่หนังสือ Annuario Pontificio ของสันตะสำนักออกพระนามว่า "มหาสมณะ" (อีกสองพระองค์คือ สมเด็จพระสันตะปาปาเกรกอรีที่ 1 และสมเด็จพระสันตะปาปานิโคลัสที่ 1)

พระองค์เป็นที่รู้จักจากการเข้าพบอัตติลาในปี ค.ศ. 452 จนสามารถหยุดยั้งไม่ให้ชาวฮันรุกรานอิตาลีได้ พระองค์เป็นนักปราชญ์แห่งคริสตจักรผู้วางรากฐานคริสตวิทยาในสังคายนาแคลซีดันว่าพระเยซูมีทั้งธรรมชาติพระเจ้าแท้และธรรมชาติมนุษย์แท้ในตัวพระองค์ โดยที่ธรรมชาติทั้งสองนั้นไม่ได้แยกขาดหรือผสมกัน
# กลุ่มภาษาชูกิก–โปนเปอิก
กลุ่มภาษาชูกิก–โปนเปอิกหรืออดีตมีชื่อว่า กลุ่มภาษาทรูกิก–โปนาเปอิก เป็นกลุ่มภาษาในกลุ่มภาษาไมโครนีเชียที่ประกอบด้วย 2 ภาษาถิ่นต่อเนื่อง คือ ชูกิกและโปนเปอิก ถือเป็นกลุ่มภาษาตะวันตกสุดและในประวัติศาสตร์ถือเป็นกลุ่มภาษาล่าสุดในกลุ่มภาษาไมโครนีเชีย

ภาษา
ชูกิก (ทรูกิก)
โปนเปอิก (โปนาเปอิก)

คำศัพท์ที่สร้างใหม่
+ คำศัพท์ภาษาชูกิก–โปนเปอิกดั้งเดิมที่สร้างขึ้นใหม่  ภาษาชูกิก–โปนเปอิกดั้งเดิม แปลไทย รีเปล็กซ์ภาษาสมัยใหม่ *awa  ปาก  CAR aaw, PON aaw *faa  กล้าหาญ, แข็งแรง  CHK fa 'กล้า', MOK pa 'มีความสามารถ' *fawo-ni-pei  ชื่อเกาะโปนเปย์  CHK fóónupi, PON Pohnpei *kurupʷu มะพร้าวอ่อนเล็ก  CHK kurupʷ, PON kurupʷ 'มะพร้าวอ่อน' *pirafa  ขโมย  MRT púraf, PNG pirap *waiya  เดินทาง, เป็นชาวต่างชาติ  CAR weey 'เดินทาง', PON way 'เป็นชาวต่างชาติ, จากต่างแดน' *woro-  คอ  CHK woro-mi 'กลืน', PON  'คอของเขา/เธอ'
# สโมสรฟุตบอลแมนเชสเตอร์ยูไนเต็ดในฤดูกาล 1962–63
ฤดูกาล 1962–63 เป็นฤดูกาลที่ 61 ของแมนเชสเตอร์ยูไนเต็ดในฟุตบอลลีก และเป็นฤดูกาลที่ 18 ติดต่อกันบนลีกสูงสุดของฟุตบอลอังกฤษ พวกเขาจบอันดับที่ 19 ในลีก แต่สามารถคว้าแชมป์เอฟเอคัพมาครองได้ด้วยการเอาชนะเลสเตอร์ซิตี 3-1 ในรอบชิงชนะเลิศ ถือเป็นฤดูกาลแรกที่ประสบความสำเร็จสำหรับกองหน้าตัวเก่งอย่างเดนิส ลอว์ ซึ่งยิงได้ 23 ประตูในลีกและ 29 ประตูในทุกรายการ การคว้าแชมป์เอฟเอคัพ ถือเป็นถ้วยรางวัลสำคัญรายการแรกของยูไนเต็ดในรอบ 6 ปี และเป็นถ้วยรางวัลใบแรกที่พวกเขาคว้ามาได้นับตั้งแต่เหตุการณ์เครื่องบินตกที่มิวนิก
# มาร์ตตี แฮย์กีเออ
มาร์ตตี โยฮันเนส แฮย์กีเออ (1 ตุลาคม ค.ศ. 1949 – 7 กุมภาพันธ์ ค.ศ. 2025) เป็นนักประวัติศาสตร์และนักเขียนชาวฟินแลนด์ ใน ค.ศ. 1978 แฮย์กีเออกลายเป็นรองศาสตราจารย์ด้านประวัติศาสตร์การเมืองที่มหาวิทยาลัยเฮลซิงกิ เขายังเป็นบรรณาธิการบริหารและนักเขียนคอลัมน์ในวารสารและหนังสือพิมพ์หลายฉบับอีกด้วย

แฮย์กีเออเกิดที่มิกเกลีในวันที่ 1 ตุลาคม ค.ศ. 1949 วิทยานิพนธ์ระดับปริญญาเอกของเขาเกี่ยวข้องกับการเมืองอังกฤษต่อฟินแลนด์ก่อนและระหว่างสงครามฤดูหนาว และหลังจากนั้นเขาได้ตีพิมพ์ผลงานที่ได้รับความนิยมมากมายเกี่ยวกับประวัติศาสตร์ฟินแลนด์สมัยใหม่และประวัติศาสตร์องค์กร เช่น "Nokia, the inside story (2002)

แฮย์กีเออเสียชีวิตในวันที่ 7 กุมภาพันธ์ ค.ศ. 2025 ด้วยอายุ 75 ปี
# นยาลา
นยาลา (,) เป็นนายทะเบียนชื่อโดเมน, ผู้ให้บริการโฮสติงและวีพีเอ็นนิรนาม ที่ก่อตั้งโดยปีเตอร์ ซุนเด ผู้ร่วมก่อตั้งเดอะไพเรตเบย์

 ประวัติ 
ปีเตอร์ ซุนเดก่อตั้งบริษัทใน ค.ศ. 2017 ในฐานะคนกลางระหว่างการจดทะเบียนโดเมนและผู้จดทะเบียนเพื่อไม่ให้เปิดเผยตัวตน

ใน ค.ศ. 2020 RIAA และ MPA ได้จัดให้นยาลากับ CDNs แอปพลเคชัน (เช่นเทเลแกรม) ผู้ให้บริการโฮสติ้ง และผู้ให้โฆษณาที่ทำงานร่วมกับเว็บไซต์ละเมิดลิขสิทธิ์ ถูกขึ้นบัญชีดำโดยรัฐบาลสหรัฐ
# สโมสรวอลเลย์บอลประเสริฐนิกรกุล
สโมสรวอลเลย์บอลประเสริฐนิกรกุล เป็นสโมสรวอลเลย์บอลในประเทศไทย ตั้งอยู่ที่จังหวัดบึงกาฬ ปัจจุบันเข้าแข่งขันในวอลเลย์บอลไทยแลนด์ลีก

สโมสรก่อตั้งขึ้นเมื่อปี พ.ศ. 2567 และได้ส่งทีมเข้าร่วมการแข่งขันวอลเลย์บอลโปรชาเลนจ์ 2025 หลังจากนั้นสโมสรได้ตำแหน่งชนะเลิศจากรายการนี้ ทำให้ได้เลื่อนชั้นขึ้นมาแข่งขันในวอลเลย์บอลไทยแลนด์ลีก ฤดูกาล 2024-25

ในการแข่งขันวอลเลย์บอลไทยแลนด์ลีก ฤดูกาล 2024–25 สโมสรคว้าอันดับที่ 3 โดยเอาชนะทีมพิษณุโลก วีซี ด้วยคะแนน 3-1 เซ็ต ในรอบชิงอันดับที่ 3

 ชื่อก่อนหน้า 
 ประเสริฐนิกรกุล พีเอสเอ็นเคเค คลับ (2568)
 ประเสริฐนิกรกุล (2568–ปัจจุบัน) 

 เกียรติประวัติและผลงาน 
 การแข่งขันในประเทศ 
ไทยแลนด์ลีก
 ไฟล์:Med 3.png อันดับที่ 3 (1): 2024-25
โปรชาเลนจ์
 ไฟล์:Med 1.png ชนะเลิศ (1): 2025

 ผลการแข่งขันลีก 
ลีกอันดับจำนวนทีมแมตช์ชนะแพ้โปรชาเลนจ์ 2025 ชนะเลิศ  7  4  4  0 ไทยแลนด์ลีก  2024-25 อันดับที่ 381789
 รายชื่อผู้เล่นชุดปัจจุบัน 
รายชื่อผู้เล่นสำหรับฤดูกาล 2024-25 มีดังนี้

 หมายเลข  ชื่อ  ตำแหน่ง  ส่วนสูง  หมายเหตุ 1   จิรายุ รักษาแก้ว 13px  ตัวตีตรงข้าม  1.94  4   วรโชติ อินแสน  ตัวเซ็ต  1.80   5   วิศวะ ดงแก้ว 13px  ตัวเซ็ต  1.74   7   ณัฐพล กล้าหาญ  ตัวตีด้านนอก  1.85   8   ภูสิทธิ โพธิ์นรินทร์  ตัวตีตรงข้าม  1.84  9   จักรกริช ถนอมน้อย  ตัวตีด้านนอก  1.85   10   แฟร์ชิด ไซฟี ฮอจีฆันลู 13px  ตัวตีตรงข้าม  1.84   11   ชินาธิป แปงแก้ว 13px  ตัวตีด้านนอก  1.83  13   ดาวุฒิ บุญมาเลิศ 13px  ตัวบล็อกกลาง  1.88   14   เกียรติศักดิ์ ศรีคำ  ตัวเซ็ต  1.75   15   พีระภัทร พรมจันทร์  ตัวตีตรงข้าม  1.86   16   จักรพงศ์ ทองกลาง  ตัวรับอิสระ  1.73   17   ธนบดี พลเสนา  ตัวเซ็ต  1.90  18   ยอชอร์ โมฮ์บี 13px  ตัวบล็อกกลาง  1.92  19   ธรรมธร มิ่งมูล  ตัวตีด้านนอก  1.82   20   วิรุจน์ วงษ์นิกร  ตัวตีด้านนอก  1.86   21   จีฮาน นิยมเดชา  ตัวบล็อกกลาง  1.86   22   วรินทร คำชู 13px  ตัวตีด้านนอก  1.84  23   คงกะพัน ทองขาว  ตัวบล็อกกลาง  1.87   29   จักรวรรดิ์ สออนรัมย์  ตัวบล็อกกลาง  1.90   30   ชัชวาลย์ จันทร์ชื่น 13px  ตัวบล็อกกลาง 1.89  33   ภูติดล ทากาบุตร  ตัวรับอิสระ  1.77   44   จักรกฤษณ์ จันทร์ไตร 13px  ตัวบล็อกกลาง  1.88   66   อภิสิทธิ์ ทาแปง 13px  ตัวตีด้านนอก  177
# เมินดุต
เมินดุต  เป็นพุทธศาสนสถานสร้างขึ้นในศตวรรษที่ 9 ตั้งอยู่ในหมู่บ้านเมินดุต ตำบลเมินดุต อำเภอมาเกอลัง จังหวัดชวากลาง ประเทศอินโดนีเซีย ตั้งอยู่ห่างไปสามกิโลเมตรทางตะวันออกของโบโรบูดูร์ เป็นส่วนหนึ่งของพุทธศาสนสถานสามแห่งซึ่งสร้างขึ้นบนเส้นแกนเดียวกันนี้ ซึ่งคือเมินดุต, ปาวน และโบโรบูดูร์ ซึ่งเชื่อว่ามีความสัมพันธ์กันทางศาสนา กระนั้นยังไม่เป็นที่ทราบแน่ชัดเกี่ยวกับลำดับขั้นขบวนการทางศาสนพิธี

 ประวัติศาสตร์ 
thumb|left|ซากของจันดีเมินดุตก่อนการบูรณะ ภาพถ่ายปี 1880
จันดีเมินดุตสร้างขึ้นในศตวรรษที่เก้าตอนต้น ถือว่าเก่าแก่ที่สุดในสามพุทธศาสนสถานบนเส้นแกนเดียวกัน (อีกสองแห่งคือปาวนและโบโรบูดูร์) จารึกการังเกงะฮ์จากปี 824 ระบุว่าเมินดุตสร้างขึ้นและแล้วเสร็จในรัชสมัยของกษัตริย์แห่งไศเลนทร์นามว่าอินทระ (Indra) โดยในจารึกระบุว่ากษัตริย์อินทระแห่งไศเลนทร์ได้ก่อสร้างศาสนสถานนามว่า เวนุวนะ (Venuvana; แปลว่า "ป่าไผ่") นักโบราณคดีชาวดัตช์ JG de Casparis เชื่อว่าวัดเวนุวนะนี้คือวัดเมินดุต

ในปี 1836 จันดีเมินดุตได้ถูกค้นพบในสภาพเป็นซากปรักหักพัง ปกคลุมไปด้วยพุ่มไม้ การบูรณะเริ่มต้นในปี 1897 แล้วเสร็จในปี 1925 ในบรรดานักโบราณคดีที่มีส่วนร่วมในการบูรณะเมินดุต เช่น JG de Casparis,  และ อริสัตยะ โยคสวร (Arisatya Yogaswara)

 สถาปัตยกรรม 
thumb|left|ประติมากรรมรูปพระไวโรจนพุทธเจ้า, พระอวโลกิเตศวร และ พระวัชรปาณี ประดิษฐานภายในจันดีเมินดุต
ฐานของจันดีเมินดุตมีรูปแบบแปลนเป็นสี่เหลี่ยมจัตุรัส ขนาด 13.7 เมตรในแต่ละด้าน และ สูง 3.7 เมตรจากพื้น ตัววัดความสูง 26.4 เมตร หันหน้าออกทางทิศตะวันตกเฉียงเหนือ ซึ่งมีบันไดทางเข้าออก ประดับสองข้างด้วยมกรและสลักบนผนังด้วยรูปเรื่องราวจากชาดก ระเบียงแปลนรูปสี่เหลี่ยมจัตุรัสซึ่งรายล้อมตัววัดมีไว้สำหรับการเวียนเทียน (ประทักษิณ) ผนังภายนอกแกะสลักด้วยรูปพระโพธิสัตว์ เช่น พระอวโลกิเตศวร, พระศรีอาริย์, พระจุนทะ, พระกษิติครรภ, พระสมันตภัทร, พระวัชรปาณี, พระมัญชุศรี, พระอากาศครรภ และพระนางปรัชญาปารมิตา เป็นต้น หลังคาและเพดานของเมินดุตได้สูญหายไปตามกาลเวลา เข้าใจว่ามีลักษณะมีปลายยอดเป็นรูปสถูป มีชนาดและลักษณะน่าจะคล้ายกันกับที่จันดีโซจีวัน ผนังด้านในของโถงหน้าซึ่งมีชนาดเล็กกว่า ประดับด้วยภาพแกะสลักรูปเช่น ยักขิณีหารีตีและยักษ์อฏวกะ, กัลปพฤกษ์ และหมู่เทวดา

โถงหลักภายในประกอบด้วยประติมากรรมสามองค์ แกะสลักจากหินก่อนใหญ่ องค์กลางคือพระไวโรจนพุทธเจ้าความสูงสามเมตร ทางซ้ายคือพระอวโลกิเตศวรโพธิสัตว์ และทางขวาคือพระวัชรปาณีโพธิสัตว์ ซึ่งแทนการเป็นอิสระจากกายกรรม, วาจากรรม และมโนกรรม ตามลำดับThe information board at the Mendut Temple vicinity

พิธีกรรม
ในเดือนพระจันทร์เต็มดวง (พฤษภาคมหรือมิถุนายน) พุทธศาสนิกชนในแถบนี้จะประกอบพิธีกรรมเนื่องในวันวิสาขบูชา โดยการเดินจาริกจากเมินดุต ไปยังปาวนะสิ้นสุดที่โบโรบูดุร์ ตามลำดับ โดยตลอดพิธียังมีการสวดมนต์และการเวียนเทียน (ประทักษิณ) รอบวัด

ผู้ที่นับถือ เกจาเวิน (ศาสนาผีแบบชวา) หรือพุทธ จะเดินทางมายังวัดเมินดุตเพื่อขอพรต่าง ๆ เช่น ขอให้หายจากความเจ็บป่วย นอกจากนี้ยังมีการขอลูกต่อหน้ารูปสลักยักขิณีหารีตีในวัด ในคติพื้นเมืองของชวาเชื่อว่านางเป็นเทพแห่งมารดรภาพและเป็นผู้ดูแลเด็ก

 สมุดภาพ
# นาปา
นาปา  เป็นวงดนตรีอินดีสัญชาติโปรตุเกสที่ตั้งขึ้นที่มาเดรา สมาชิกในวงประกอบด้วยดีโยกู กอยช์, ฟรังซิชกู โซซา, ฌูเวา กิลแยร์มึ โกมึช, ฌูเวา โลเร็งซู โกมึช, และฌูเวา รูดรีกึช พวกเขาจะเป็นตัวแทนของในการประกวดเพลงยูโรวิชันปี 2025 ด้วยเพลง "ดึชลูกาดู"

 อาชีพ 
นาปาก่อตั้งวงขึ้นในปี 2013 บนเกาะเมเดราด้วยชื่อเดิม เมนออนเดอะเคาช์ โดยได้รับอิทธิพลมาจากวงอาร์กติกมังกีส์ เรดฮอตชิลีเพปเปอส์ และเดอะบีเทิลส์ พวกเขาจึงเริ่มแต่งเพลงเป็นภาษาอังกฤษและบันทึกเพลงในห้องใต้ดินของยายของหนึ่งในสมาชิกวง ในปี 2019 พวกเขาได้ปล่อยอัลบั้มแรกของพวกเขา "เซนซอกอมุม" ซึ่งบันทึกเสียงที่ BlackSheep Studios ในซิงตรา โครงการนี้ได้รับเงินทุนผ่านแคมเปญระดมทุนซึ่งสามารถระดมทุนได้ประมาณ 3,500 ยูโรโดยไม่ได้รับการสนับสนุนจากสำนักพิมพ์

ในปี 2023 วงได้ออกอัลบั้มที่สอง "ลอกูเซเว" และได้เปลี่ยนชื่อวงเป็นนาปา ในปี 2024 วงได้ออกทัวร์ระดับประเทศเป็นครั้งแรก หลังจากนั้นพวกเขาได้ออกภาพยนตร์คอนเสิร์ตที่มีชื่อว่า O Mundo Continua a Girar

เมื่อวันที่ 5 พฤศจิกายน ค.ศ. 2024 ได้มีการประกาศว่านาปาจะเข้าร่วม การประกวดเพลงระดับชาติเพื่อคัดเลือกตัวแทนของโปรตุเกสสำหรับการประกวดเพลงยูโรวิชัน พวกเขาคว้าชัยชนะในการแข่งขันและได้เป็นตัวแทนโปรตุเกสในการประกวดเพลงยูโรวิชันปี 2025 ที่บาเซิล ประเทศสวิตเซอร์แลนด์

 ผลงานเพลง 
 อัลบั้ม 
 ชื่อ รายละเอียด ตำแหน่งสูงสุดบนชาร์ต POR  วางจำหน่าย: 11 ตุลาคม ค.ศ. 2019
 ค่ายเพลง: ยูนิเวอร์แซลมิวสิกโปรตุเกส
 รูปแบบ: แอลพี, ดาว์นโหลดดิจิทัล, สตรีมมิง 49  วางจำหน่าย: 26 พฤษภาคม ค.ศ. 2023
 ค่ายเพลง: ยูนิเวอร์แซลมิวสิกโปรตุเกส
 รูปแบบ: แอลพี, ดาว์นโหลดดิจิทัล, สตรีมมิง 181

 ซิงเกิล 
 ชื่อ ปี ตำแหน่งสูงสุดบนชาร์ต การรับรอง อัลบั้ม POR "" 2019 — เซนซอกอมุม "" 2023 —  "" — "ดึชลูกาดู" 2025 1 AFP: แพลตตินัม "—" หมายถึงการบันทึกที่ไม่ติดอันดับหรือไม่ได้รับการเผยแพร่ในพื้นที่นั้น
# ประสาทจิตวิทยา
ประสาทจิตวิทยา  เป็นสาขาหนึ่งของจิตวิทยาที่เกี่ยวข้องกับการรู้คิดและ พฤติกรรมของบุคคลที่เกี่ยวข้องกับ สมองและระบบประสาทส่วนที่เหลืออย่างไร ผู้เชี่ยวชาญในสาขาจิตวิทยานี้มุ่งเน้นที่การบาดเจ็บหรือความเจ็บป่วยของสมองส่งผลต่อการทำงานของระบบรู้คิดและพฤติกรรมอย่างไร

สาขาวิชานี้เป็นทั้งสาขาการทดลองและทางคลินิกของจิตวิทยาที่เน้นผู้ป่วย จึงมุ่งหวังที่จะทำความเข้าใจว่าพฤติกรรมและการรับรู้ได้รับอิทธิพลจากการทำงานของสมองอย่างไร ยังเกี่ยวข้องกับการวินิจฉัยและการบำบัด ผลทางพฤติกรรมและการรับรู้ของโรคทางระบบประสาทอีกด้วย ในขณะที่ประสาทวิทยาแบบคลาสสิกมุ่งเน้นไปที่ พยาธิวิทยาของระบบประสาทและจิตวิทยาแบบคลาสสิกก็แยกออกจากกันเป็นส่วนใหญ่ ประสาทจิตวิทยามุ่งหวังที่จะค้นพบว่าสมองมีความสัมพันธ์กับจิตใจอย่างไรผ่านการศึกษาผู้ป่วยทางระบบประสาท
# ภาษาศาสตร์ปริชาน
ภาษาศาสตร์ปริชาน  เป็นสาขาเชิงสหวิทยาการของภาษาศาสตร์ ซึ่งผสมผสานความรู้และการวิจัยจากประชานศาสตร์ จิตวิทยาการรู้คิด ประสาทจิตวิทยา และภาษาศาสตร์ แบบจำลองและทฤษฎีทางภาษาศาสตร์ปริชานถือเป็นจิตวิทยาแท้ และการวิจัยด้านภาษาศาสตร์ปริชานมุ่งหวังที่จะช่วยให้เข้าใจการรู้คิด โดยทั่วไป และถือเป็นเส้นทางเข้าถึงจิตใจของมนุษย์

มีการถกเถียงกันทางวิทยาศาสตร์และคำศัพท์ว่าคำว่า "ภาษาศาสตร์ปริชาน" แต่ไม่มีฉันทามติว่าคำนี้หมายถึงอะไรโดยเฉพาะ
# ตัวตลก
ตัวตลก  คือคนที่แสดงตลกโดยการใช้ร่างกายและศิลปะ ในลักษณะการด้นสด โดยปกติจะมีการแต่งหน้าหรือแต่งตัวที่โดดเด่นและแหกกฎเกณฑ์ประเพณี  ตัวตลกมีรูปแบบที่หลากหลาย ที่แตกต่างกันอย่างมากทั้งในด้านเครื่องแต่งกายและการแสดง ตัวตลกที่เป็นที่รู้จักมากที่สุดคือตัวตลกที่แสดงในคณะละครสัตว์ โดยมีลักษณะเด่นคือสวมวิกผมสีสันสดใส จมูกสีแดง และรองเท้าขนาดใหญ่ อย่างไรก็ตาม ตัวตลกยังมีบทบาทในละครและนิทานพื้นบ้าน เช่น ตัวตลกในราชสำนักในยุคกลาง และตัวตลกและตัวตลกในพิธีกรรมของวัฒนธรรมพื้นเมืองต่าง ๆ การแสดงของพวกเขาสามารถกระตุ้นอารมณ์ต่าง ๆ ได้มากมาย ตั้งแต่ความตลกขบขันและเสียงหัวเราะไปจนถึงความกลัวและความไม่สบายใจ ซึ่งสะท้อนถึงมิติทางสังคมและจิตวิทยาที่ซับซ้อน 

ตลอดหลายศตวรรษที่ผ่านมา ตัวตลกยังคงมีบทบาทสำคัญในสังคม โดยพัฒนาควบคู่ไปกับบรรทัดฐานทางวัฒนธรรมและการแสดงออกทางศิลปะที่เปลี่ยนแปลงไป
# มามากามา
มามากามา  เป็นวงดนตรีสัญชาติอาเซอร์ไบจานที่ก่อตั้งขึ้นในปี 2021 ที่บากู สมาชิกวงประกอบด้วยอาแซฟ มิชิเยฟ, แฮแซน เฮย์แดร์, และอาริฟ อิมานอฟ วงนี้มีชื่อเสียงจากการผสมผสานระหว่างร็อค ป็อป และดนตรีอาเซอร์ไบจานดั้งเดิมอย่างมีเอกลักษณ์ พวกเขาจะเป็นตัวแทนของในการประกวดเพลงยูโรวิชันปี 2025 ด้วยเพลง "รันวิธยู"

 อาชีพ 
มามากามาก่อตั้งขึ้นในปี 2021 ที่บากู ประกอบด้วยสมาชิกที่มีประสบการณ์ในวงดนตรีต่าง ๆ มาก่อน  วงนี้ได้รับการยอมรับอย่างรวดเร็วจากการแสดงในงานเทศกาลนานาชาติหลายแห่ง

อาแซฟ มิชิเยฟ นักร้องนำของวง ได้เข้าร่วมรายการเดอะวอยซ์ฤดูกาลปี 2020 โดยเขาเข้าถึงรอบน็อคเอาท์ในทีมของโพลินา กาการีนา

ในปี 2022 มามากามาได้ร่วมทำการแสดงใน เก็นกามายิเก ซึ่งเป็นเทศกาลดนตรีชั้นนำของแอลเบเนีย ร่วมกับ เฟสติวอลิอิกังกัส โดยการแสดงซิงเกิล "ดรีมเมอร์" ทำให้พวกเขาได้รับรางวัลชนะเลิศในประเภท "ศิลปินนานาชาติ" ในช่วงปลายปีนั้น พวกเขาได้สมัครเป็นตัวแทนของในการประกวดเพลงยูโรวิชันปี 2023 แม้ว่าพวกเขาจะได้รับคัดเลือกให้เป็นหนึ่งในผู้เข้ารอบสุดท้ายห้าคน แต่อิชติไมเตเลวีซีออน (ไอตีวี) ได้เลือกศิลปินคู่ดูโอทูรัลทูรันเอ็กซ์เป็นตัวแทนในการประกวดแทน

เมื่อวันที่ 4 กุมภาพันธ์ ค.ศ. 2025 ไอตีวีได้ประกาศว่ามามากามาได้รับการคัดเลือกภายในประเทศให้เป็นตัวแทนของในการประกวดเพลงยูโรวิชันปี 2025 ที่บาเซิล ประเทศสวิตเซอร์แลนด์ ด้วยเพลง "รันวิธยู" ซึ่งเปิดตัวเมื่อวันที่ 19 กุมภาพันธ์ ค.ศ. 2025

 แนวเพลง 
แนวเพลงของมามากามาผสมผสานองค์ประกอบดนตรีแบบดั้งเดิมกับสไตล์ร่วมสมัย โดยนำอิทธิพลจากอินดีป็อปและออลเทอร์นาทิฟร็อกมาสร้างสรรค์เป็นเสียงที่เป็นเอกลักษณ์และมีชีวิตชีวา

การผสมผสานนี้ได้รับการเสริมแต่งด้วยภูมิหลังทางวัฒนธรรมของนักร้องนำของวงอย่างอาแซฟ มิชิเยฟ ซึ่งมีเชื้อสายยิวชนเขา มิชิเยฟได้รับอิทธิพลจากศิลปินชาวยิว เช่น บ็อบ ดิลลันและเอมี ไวน์เฮาส์ ร่วมกับมรดกทางดนตรีอันล้ำค่าของอาเซอร์ไบจาน โดยนำดนตรีของวงมาผสมผสานกับความล้ำลึกและความรู้สึกที่ลึกซึ้ง

 สมาชิก 
 สมาชิกปัจจุบัน 
 อาแซฟ มิชิเยฟ  – นักร้อง
 แฮแซน เฮย์แดร์  – มือกีตาร์
 อาริฟ อิมานอฟ  – มือกลอง

 สมาชิกในอดีต 
 รอมัน ซิลยาเนฟ – มือกีตาร์
 คลิม กูดิน – มือกลอง

 ผลงานเพลง 

 ชื่อ ปี "มายเมดิซีน" 2022 "สลีป" "ดรีมเมอร์" "ริเวอร์" 2023 "ดิสอีสฟอร์ยู" "รันวิธยู" 2025
# เฮอร์เบิร์ต มาเดย์สกี
เฮอร์เบิร์ต มาเดย์สกี (7 ตุลาคม ค.ศ. 1945 – 3 กุมภาพันธ์ ค.ศ. 2025) เป็นนักการเมืองชาวออสเตรียที่เป็นสมาชิกพรรคเสรีภาพ เขาดำรงตำแหน่งในสภาแห่งชาติเมื่อเดือนกรกฎาคมถึงตุลาคม ค.ศ. 2013

มาเดย์สกีเสียชีวิตในวันที่ 3 กุมภาพันธ์ ค.ศ. 2025 ด้วยอายุ 79 ปี
# โฮโตลิชต์
โฮโตลิชต์  เป็นหมู่บ้านและอดีตเทศบาลในเทศมณฑลเอลบาซัน ประเทศแอลเบเนีย ในการปฏิรูปการปกครองท้องถิ่น ค.ศ. 2015 หมู่บ้านนี้กลายเป็นเขตการปกครองย่อยของเทศบาลลิบรัฌด์ ประชากรตามสำมะโน ค.ศ. 2011 อยู่ที่ 5,706 คน2011 census results  หน่วยเทศบาลประกอบด้วยหมู่บ้าน Buzgare, Dardhe, โฮโตลิชต์, Kokreve, Vehcan, Vulcan และ Xhyre

ประวัติประชากร
หมู่บ้านโฮโตลิชต์ปรากฏใน defter ของจักรวรรดิออตโตมันประจำ ค.ศ. 1467 ในฐานะที่อยู่อาศัยในวีลาเยต Çermeniça ที่มี 13 ครัวเรือน ตัวระบุเป็นตะวแทนหัวหน้าครัวเรือน ดังนี้: Pop Shtjafenim, Pop Kozmai, Gjergj Vlashi, Mekshe Koleci, Progon Goroda (อาจเป็น, Guruda หรือ Gruda), Tolë Penkuli, Gjon Primiqyri, Nikolla Bosi, Nenko Andropoli, Progon Pilashi, Petër Vlashi, Ishri Vlashi และ Gjergj Koja